**AS *Industra Bank*** (agrākie nosaukumi ***Meridian Trade Bank***, ***SMP Bank***, ***Multibanka***) ir Latvijas banka. Tā ir dibināta 1994. gadā. 
*Industra Bank* centrālais birojs atrodas Rīgā. Tai ir filiāles un klientu apkalpošanas centri nozīmīgākajās Latvijas pilsētās.

AS *Industra Bank* kapitāldaļu turētāji ir: SIA *J.A.Investment Holdings* (42,23 %; tās īpašnieks ir Jurijs Adamovičs), SIA *HPI 2* (25 %), SIA *Latvia Finance Invest* (9,99 %), SIA *Ouroboros* (9,97 %), SIA *Izoterm Systems* (6,38 %), SIA *Allegro Lite* (0,47 %) un fiziskas personas (5,96 %).

Banka ir Latvijas Finanšu nozares asociācijas un Latvijas Tirdzniecības un rūpniecības kameras locekle.

Vēsture
-------

Bankas logotips līdz 2014. gadam
Logotips līdz 2020. gadam
1988. gadā tika izveidota PSRS Ārējo Ekonomisko Sakaru bankas Latvijas filiāle.
1991. gadā tā tika nacionalizēta un kļuva par Latvijas Bankas Ārzemju operāciju nodaļu. 1994. gadā uz tās pamata tika dibināta AS ***Multibanka***.
1995. gadā *Multibanka* apvienojās ar AS *LTN-Skonto banka*. 1995. gadā banka kļuva par S.W.I.F.T. locekli un informācijas sistēmu *Reuters* lietotāju.
1996. gada novembrī banka kļuva par vadošās Eiropas maksājumu sistēmas *EUROPAY INTERNATIONAL* (ar 2002. gadu — *Mastercard International*) dalībnieci.

2006. gadā bankas īpašnieki nolēma to pārdot pēc naudas atmazgāšanas skandāla. ASV Valsts kase AS *Multibanka* bija iekļāvusi melnajā sarakstā, turot to aizdomās krāpniecisko darījumu dalībā ar Krievijas uzņēmumiem. Kā jaunais pircējs tika atrasta Krievijas banka *SMP Bank* (*СМП Банк*).

2008. gada 6. maijā AS *Multibanka* akciju kontrolpakete (aptuveni 80 %) tika pārdota Krievijas bankai *SMP Bank* (*Северный морской путь*), kuru kontrolēja brāļi Arkādijs un Boriss Rotenbergi.
2008. gada 17. jūnijā *Multibanka* pārreģistrēta ar jaunu nosaukumu AS ***SMP Bank***.
2011. gadā bankas filiāle atvērta Viļņā (Lietuvā).

Pēc Krimas aneksijas 2014. martā ASV un Eiropas Savienība ieviesa sankcijas pret Krieviju. Tās skāra arī bankas galvenos akcionārus brāļus Rotenbergus. 21. martā tika bloķētas Krievijas *SMP Bank* *VISA* un *Mastercard* maksājumu kartes. Latvijas *SMP Bank* šīs sankcijas neskāra. 24. aprīlī samazināts *SMP Bank* akcionāra *Severnij Morskoj Put’* piederošo akciju skaits līdz 49 %. Akciju ieguvēji bija vairāki bankas vadības pārstāvji, kuri palielināja īpašumā esošo akciju skaitu, kas nepārsniedz 10 % katram. Ar 28. aprīli Krievijas Federācijā reģistrētā banka *Severnij Morskoj Put’* vairs nebija Latvijas AS *SMP Bank* akciju kontrolpaketes turētājs. 7. maijā banka pārdēvēta par AS ***Meridian Trade Bank***. No 10. maijā *Meridian Trade Bank* akcionāru sastāvā ir fiziskas un juridiskas personas, kas ir ES rezidenti.

2018. gada maijā Finanšu un kapitāla tirgus komisija par noziedzīgi iegūtu līdzekļu legalizācijas un terorisma finansēšanas novēršanas normatīvu pārkāpumiem bankai piemēroja 455 822 eiro sodu.

2020. gada 22. janvārī banka tika pārdēvēta par **AS *Industra Bank*** ar nodomu, ka banka fokusēsies uz sadarbību ar Latvijas un Baltijas mazajiem un vidējiem uzņēmumiem.
10. martā tika paziņots, ka *Industra Bank* ir piesaistījusi 7 miljonu eiro investīcijas; 64 % no šīs summas iemaksājis SIA *J.A.Investment Holding* īpašnieks Jurijs Adamovičs, un pārējo — SIA *HPI 2* īpašnieki Ralfs Kļaviņš un Andis Kļaviņš.

2022. gada 8. jūlijā tika paziņots, ka *Industra Bank* un *PrivatBank* ir noslēgušas līgumu par *PritvatBank* klientu apkalpošanas un lielākās daļas aktīvu un pasīvu pāreju pie *Industra Bank*. Darījumu 9. augustā atļāva Latvijas Finanšu un kapitāla tirgus komisija. Pārņemšana notiks 20. augustā, aptuveni 5800 klientiem (300 no tiem ir juridiskas personas) pārejot uz *Industra Bank*; pārnesamo kredītu apjoms ir aptuveni 23 miljoni eiro, noguldījumu summa ir vairāk nekā 57 miljoni eiro.

Atsauces
--------

1. ↑  Industra Bank, AS Lursoft
2. 1 2  Multibanka встал на северный путь Московская деловая газета "Бизнес"
3. ↑  „Multibanka" maina nosaukumu uz „SMP Bank" 30. jūnijs 2008
4. ↑  MasterCard и Visa разблокировали карты СМП Банка 23.03.2014
5. ↑  FKTK: Uz Latvijā reģistrēto SMP Bank ASV noteiktās sankcijas neattiecas 2014. gada 21. marts
6. ↑  Sankciju skartās Krievijas bankas daļa Latvijas 'SMP Bank' samazināta līdz 49% LETA, 28. aprīlis 2014
7. ↑  «Banku uzraugs piemēro 0,46 miljonu eiro sodu «Meridian Trade Bank»». lsm.lv. 2018. gada 25. maijā. Skatīts: 2018. gada 16. jūnijā.
8. ↑  Meridian Trade Bank maina nosaukumu un stratēģiju Zane Atlāce-Bistere, Dienas Bizness, 22.1.2020
9. ↑  Industra piesaista investorus Lelde Petrāne, Dienas Bizness, 10.3.2020
10. ↑  Industra Bank pārņems lielāko daļu PrivatBank aktīvu un pasīvu Dienas Bizness, 08.07.2022

Ārējās saites
-------------

* Industra Arhivēts 2020. gada 14. augustā, *Wayback Machine* vietnē.

  


|  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * s
* d
* l
Valsts karogs: Latvija Bankas Latvijā |
| --- |
|  |
| Esošās | 

|  |  |
| --- | --- |
| Latvijā reģistrētās | 
* Baltic International Bank
* BluOr Bank
* Citadele
* Reģionālā investīciju banka
* LPB
* Industra
* Rietumu
* Rigensis
* SEB
* Signet Bank
* Swedbank

 |
|  |
| Ārzemēs reģistrētās | 
* Bigbank
* Luminor
* Handelsbanken
* OP
* Scania

 |

 |
|  |
| Bijušās | 

|  |  |
| --- | --- |
| Latvijā reģistrētās | 
* ABLV
* Ako
* Alejas komercbanka
* Avia
* Atmoda
* Baltija
* Bauskas
* Centra
* Dālderis
* Daugavas
* Dinastija
* Doma
* Expobank
* GE Money
* Hipotēku un zemes
* Jelgava
* Kurzeme
* Kredo
* Latgales Akciju komercbanka
* Lainbanka
* Land
* Latintrādes
* Latvijas Depozītu
* Latvijas Kapitālbanka
* Latvijas Krājbanka
* Latvijas Kredītbanka (1935—1940)
* Latvijas Kredītbanka (1992—1999)
* Latvijas Privātbanka
* Latvijas Rekonstrukcijas un attīstības
* Latvijas Tautas
* Latvijas Zemes
* Lettika
* Liepājas komercbanka
* LTN-Skonto
* Ogres komercbanka
* Olimpija
* Olti
* Parex
* PNB
* Polārzvaigzne
* PrivatBank
* Rekobanka
* Rīgas apvienotā Baltijas
* Rīgas Starptautiskā
* Sakaru
* Saules
* Sigulda
* Talsu komercbanka
* Topbanka
* Trasta komercbanka
* Tukuma
* UniCredit
* Valsts zemes
* VEF
* Ventspils apvienotā Baltijas
* Vesta
* Viktorija

 |
|  |
| Ārzemēs reģistrētās | 
* Danske
* Dresdner
* Krediidipank
* LHV
* Nordea
* Société Générale

 |

 |

 |